
มนต์เสน่ห์ไคโร อ้อมกอดอเล็กซานเดรีย
อียิปต์ 6 วัน 3 คืน
โดยสายการบิน Emirates (EK)

	วัน
	โปรแกรมการเดินทาง
	เช้า
	เที่ยง
	ค่ำ
	โรงแรมที่พัก

	1
	[bookmark: _Hlk230963548]สนามบินสุวรรณภูมิ
	-
	-
	✈
	-

	[bookmark: _Hlk230963989]2
	ดูไบ - สนามบินไคโร – อเล็กซานเดรีย – หลุมศพใต้ดินแห่งอเล็กซานเดรีย - เสาปอมเปย์ - ป้อมปราการ - สาธิตการทำกระดาษปาปิรุสและน้ำหอม – ห้องสมุด
อเล็กซานเดรีย - ไคโร
	✈
	
	
	Azal Pyramids 
หรือเทียบเท่า 

	3
	ไคโร – เมมฟิส – พิพิธภัณฑ์มิท ราฮินา - ซัคคาร่า พีระมิดขั้นบันได – พีระมิดโค้ง – พีระมิดแดง - ไคโร
	
	
	
	Azal Pyramids 
หรือเทียบเท่า 

	4
	ไคโร – กิซ่า - มหาปิรามิดแห่งกิซ่า - มหาสฟิงซ์ - กิจกรรมขี่อูฐ - พิพิธภัณฑ์แกรนด์อียิปต์ (GEM) - ตลาดข่านเอลคาลีลี
	
	
	
	Azal Pyramids 
หรือเทียบเท่า 

	5
	ไคโร - ป้อมปราการไคโร - สุเหร่าแห่งโมฮัมหมัดอาลี - มัสยิดอัมร์ อิบน์ อัล-อัส – ย่านประวัติศาสตร์คอปติก – พิพิธภัณฑ์สถานแห่งชาติ (NMEC) อียิปต์ - สนามบินไคโร
	
	
	✈
	-

	6
	ดูไบ - สนามบินสุวรรณภูมิ
	✈
	✈
	✈
	-





	[bookmark: _Hlk230969969]กําหนดวันเดินทาง
	ผู้ใหญ่พัก 2-3 ท่าน
ท่านละ
	พักเดี่ยว
เพิ่มท่านละ
	ราคาทัวร์กรณีมีตั่วเครื่องบินแล้ว 
(Join Land) 
	ราคาเด็กอายุไม่เกิน 11 ขวบ พักกับผู้ใหญ่ 
2 ท่าน 
(ไม่เสริมเตียง)

	[bookmark: _Hlk230969945]9-14 ต.ค.69
	48,800
	6,900
	27,900
	40,900

	17-22 ต.ค.69
	48,800
	6,900
	27,900
	40,900

	12-17 พ.ย.69
	48,800
	6,900
	27,900
	40,900

	26 พ.ย. - 1 ธ.ค.69
	48,800
	6,900
	27,900
	40,900

	5-10 ธ.ค.69
	48,800
	6,900
	27,900
	40,900

	10-15 ธ.ค.69
	48,800
	6,900
	27,900
	40,900

	วีซ่าอียิปต์ใช้เวลาในการพิจารณาประมาณ 35-45 วัน

	ราคาทัวร์ข้างต้นยังไม่รวมค่าทิปมัคคุเทศก์ท้องถิ่นและคนขับรถรวม  35 USD/ท่าน/ทริป
ราคาทัวร์ข้างต้นยังไม่รวมค่าทิปหัวหน้าทัวร์จากเมืองไทย 18 USD/ท่าน/ทริป




	วันแรก
	สนามบินสุวรรณภูมิ

	18.00 น.
	คณะพร้อมกัน ณ สนามบินสุวรรณภูมิ อาคารผู้โดยสารระหว่างประเทศ  สายการบิน Emirates เจ้าหน้าที่ คอยต้อนรับและอำนวยความสะดวก

	21.35  น.
	ออกเดินทางจากสนามบินสุวรรณภูมิ โดยสายการบิน Emirates เที่ยวบินที่ EK 373

	วันที่สอง
	ดูไบ - สนามบินไคโร – อเล็กซานเดรีย - หลุมศพใต้ดินแห่งอเล็กซานเดรีย - เสาปอมเปย์ – ป้อมปราการ – สาธิตการทำกระดาษปาปิรุสและน้ำหอม – ห้องสมุดอเล็กซานเดรีย - ไคโร

	00.50 น.
	เดินทางถึงสนามบินดูไบ ให้ท่านรอเปลี่ยนเครื่อง

	04.00 น.
	ออกเดินทางจากสนามบินดูไบ โดยสายการบิน Emirates เที่ยวบินที่ EK 929

	06.50 น.
	เดินทางถึง สนามบินไคโร ประเทศอียิปต์ (Egypt) นำท่านผ่านพิธีการตรวจคนเข้าเมืองและศุลกากร

	
	นำท่านเดินทางไปยัง เมืองอเล็กซานเดรีย (Alexandria) ซึ่งเป็นเมืองใหญ่อันดับ 2 รองจากกรุงไคโร เมืองนี้เคยถูกปกครองโดยชาวเมืองอียิปต์ ชาวกรีก ชาวโรมัน รวมถึงการครอบครองของราชวงศ์ชาวมุสลิมต่างๆ ทำให้เมืองนี้เป็นแหล่งผสมผสานศิลปะอียิปต์ กรีก โรมัน และอิสลามเข้าด้วยกันอย่างน่าสนใจยิ่ง เมืองอเล็กซานเดรียเคยเป็นหมู่บ้านประมงเล็กๆ เมื่อประมาณ 1,200 ปีก่อนคริสตกาล จนเมื่อ 332 ปีก่อนคริสตกาล พระเจ้าอเล็กซานเดอร์มหาราช (Alexander the Great) แห่งราชวงศ์อาร์กีด จากแคว้นมาซิโดเนีย ได้เข้ามายึดครองและมีคำสั่งให้ปรับปรุงขยายเมืองเพื่อสถาปนาเป็นเมืองหลวงในสมัยพระองค์ พร้อมทั้งตั้งชื่อว่า
เมืองอเล็กซานเดรีย และเมืองนี้ยังเป็นสถานที่สำคัญในตำนานรักอันยิ่งใหญ่ของพระนางคลีโอพัตรา (Cleopatra) และจอมทัพผู้กล้าแห่งโรมัน มาร์ค แอนโทนี (Mark Antony) ปัจจุบันนี้เป็นเมืองพักผ่อนตากอากาศที่มีชื่อเสียงแห่งหนึ่งของโลก นำท่านชม หลุมฝังศพใต้ดินแห่งอเล็กซานเดรีย (Catacomb) ซึ่งได้รับการยกย่องให้เป็น 1 ใน 7 สิ่งมหัศจรรย์ของโลกยุคกลาง เป็นอุโมงค์ที่เก็บศพและทรัพย์สมบัติของกษัตริย์อียิปต์โบราณ

	กลางวัน
	รับประทานอาหารกลางวัน ณ ภัตตาคารพื้นเมือง

	บ่าย
	นำท่านชม เสาปอมเปย์ (Pompey’s Pillar) ซึ่งเป็นสิ่งสําคัญโบราณในสมัยโรมันปกครองอียิปต์ มีลักษณะเป็นเสาแกรนิตสูงประมาณ 27 เมตร คำว่าปอมเปย์นั้นเป็นชื่อเพื่อนสนิทของจูเลียส ซีซ่า (Julius Caesar) ผู้นําที่ยิ่งใหญ่แห่งโรมัน ซึ่งภายหลังทั้งสองได้กลายเป็นศัตรูกัน ปัจจุบันนี้เหลือเพียงแค่เสาโบราณแบบกรีก ตั้งอยู่อย่างโด่ดเด่น และสฟิงซ์อีกสองตัว จากนั้นนำท่านชมป้อม ปราการซิทาเดล Citadel หรือ Fort of Qaitbay อดีตนั้นคือที่ตั้งของประภาคารฟาโรส (Pharos of Alexandria) ที่ได้รับการยกย่องให้เป็น 1 ใน 7 สิ่งมหัศจรรย์ของโลกยุคโบราณ สร้างประมาณ 270 ปีก่อนคริสต์ศักราช ในรัชสมัยพระเจ้าปโตเลมีที่ 1 โดยสถาปนิกชื่อ โซสเตรโตส สร้างด้วยหินอ่อนแกะสลัก มีตะเกียงขนาดใหญ่บนยอด โดยนักประวัติศาสตร์สันนิษฐานว่าในเวลากลางวันจะปล่อยควัน และในเวลากลางคืนจะเป็นแสงไฟสว่างที่เห็นได้จากระยะไกล 

	จากนั้นนำท่านชมการสาธิตทำกระดาษปาปิรุส กระดาษปาปิรุส คือ วัสดุสำหรับเขียนยุคแรกของโลกที่ทำจากต้นกกอียิปต์ (ปาปิรุส) โดยชาวอียิปต์โบราณนำมาทำเป็นกระดาษเพื่อจดบันทึกเรื่องราวต่างๆ การนำลำต้นของต้นปาปิรุสมาลอกเปลือก ฝานเป็นแผ่นบาง ๆ นำไปแช่น้ำ กดทับด้วยหินหนักเป็นเวลา 21 วัน ก่อนนำมาวางเรียงเป็นสองชั้นสลับทิศทาง แล้วทุบให้เป็นเนื้อเดียวกัน ทิ้งให้แห้ง และขัดผิวให้เรียบเนียน รวมถึงชม หัวน้ำหอมหรือน้ำมันหอมระเหย ที่มีประวัติศาสตร์การปรุงน้ำหอมมายาวนานตั้งแต่ยุคฟาโรห์ โดยวัฒนธรรมอียิปต์โบราณจะเน้นหัวน้ำหอมบริสุทธิ์ 100% ที่ไม่มีส่วนผสมของแอลกอฮอล์ ทำให้กลิ่นหอมติดทนนานเป็นพิเศษ ให้ท่านเลือกซื้อตามอัธยาศัย

	
	นำท่านเข้าชม ห้องสมุดอเล็กซานเดรีย (Library of Alexandria) หอสมุดหลวงของอียิปต์โบราณ ซึ่งเป็นศูนย์กลางการเรียนรู้ที่ใหญ่ที่สุด เดิมถือว่าเป็น 1 ในสิ่งมหัศจรรย์แห่งโลกยุคโบราณ ภายในรวมหนังสือทุกภาษามากกว่า 8 ล้านเล่ม วารสารกว่า 4 พันฉบับ

	[image: iEgypt Travels | The Library of Alexandria][image: Library Technology around the world | D-Tech International]

	
	สมควรแก่เวลานำท่านเดินทางกลับสู่ เมืองไคโร (Cairo) เมืองหลวงของประเทศอียิปต์ในปัจุบัน ตั้งอยู่ริมฝั่งแม่น้ำไนล์ เป็นมหานครที่มีความทันสมัย เมืองเก่าแก่ที่มีอารยธรรมรุ่งเรืองในอดีตและยังคงหลงเหลือความโบราณอยู่ให้เห็นมากมาย เป็นหนึ่งในเมืองที่ใหญ่ที่สุดในตะวันออกกลาง และไคโรยังได้ชื่อว่าเป็นเมืองที่รวบรวมสถานที่ท่องเที่ยวที่สำคัญความล้ำค่าของวัฒนธรรมที่ติดอันดับโลกไว้มากมาย เป็นเมืองที่ต้องมาสัมผัสซักครั้งในชีวิต

	ค่ำ
	รับประทานอาหารค่ำ ณ ภัตตาคารจีน 

	ที่พัก
	นำท่านเข้าสู่ที่พัก Azal Pyramids หรือเทียบเท่า

	วันที่สาม
	ไคโร - เมมฟิส – พิพิธภัณฑ์มิท ราฮินา - ซัคคาร่า พีระมิดขั้นบันได - ดาห์ชูร์ - พีระมิดโค้ง - พีระมิดแดง - ไคโร

	เช้า
	รับประทานอาหารเช้า ณ ห้องอาหารของโรงแรม 

	
	นำท่านเดินทางสู่ เมืองเมมฟิส (Memphis) เมืองหลวงแรกของอาณาจักรอียิปต์โบราณ เมื่อฟาโรห์นาเมอร์ (Narmer) ได้รวบรวมอาณาจักรอียิปต์รวมเป็นหนึ่งเดียวได้ นำท่านชม รูปแกะสลักขนาดยักษ์ ด้วยหินอลาบาสเตอร์ของฟาโรห์รามเสสที่ 2 (Ramesses II) ใน พิพิธภัณฑ์มิท ราฮินา MIT Rahina Museum ระหว่างทางยังมีต้นอินทผาลัมขึ้นเป็นแถวอย่างสวยงามอีกด้วย จากนั้นนำท่านเดินทางไปยัง เมืองโบราณซัคคาร่า (Saqqara) เพื่อชม พีระมิดขั้นบันได (Step Pyramid of Saqqara) หรือพีระมิดแห่งโจเซอร์ Pyramid of Djoser พีระมิดแห่งแรกในประวัติศาสตร์อียิปต์โบราณ และเป็นสิ่งก่อสร้างจากหินสกัดขนาดใหญ่ที่สุดและเก่าแก่ที่สุดในโลก พีระมิดนี้สร้างขึ้นในราชวงศ์ที่ 3 (ประมาณ 2,700 ปีก่อนคริสตกาล) เพื่อเป็นสุสานของฟาโรห์ซอเซอร์ (Djoser) ออกแบบโดยสถาปนิกอัจฉริยะนามว่า อิมโฮเทป (Imhotep) ซึ่งพลิกโฉมการสร้างสุสานจากเดิมที่เป็นรูปทรงกล่องสี่เหลี่ยมชั้นเดียว (Mastaba) ให้กลายเป็นการวางหินซ้อนกันขึ้นไปเป็นขั้นบันได 6 ชั้น สูงประมาณ 60 เมตร ซึ่งสิ่งก่อสร้างขนาดใหญ่ ยังเป็นต้นแบบของพีระมิดในยุคต่อมา 

	[image: Saqqara Memphis sightseeing tour in Cairo]

	[image: Memphis and Sakkara Experience | Ancient Egypt's Legacy][image: ▷ Saqqara and Memphis: What to see & do | Egipto Exclusivo]

	กลางวัน
	รับประทานอาหารกลางวัน ณ ภัตตาคารพื้นเมือง

	บ่าย
	นำท่านเดินทางสู่ ดาห์ชูร์ (Dahshur) พื้นที่ตั้งสุสานโบราณระดับกษัตริย์ของอียิปต์โบราณ มีฐานะเป็นมรดกโลกทางวัฒนธรรมโดย UNESCO ตั้งอยู่บนที่ราบสูงทะเลทรายทางฝั่งตะวันตกของแม่น้ำไนล์ สถานที่แห่งนี้มีความสำคัญอย่างยิ่งทางประวัติศาสตร์ เพราะเป็นจุดเปลี่ยนผ่านของวิวัฒนาการการสร้างพีระมิด จากพีระมิดขั้นบันได (ที่ซัคคารา) ไปสู่พีระมิดทรงเหลี่ยมสมบูรณ์แบบ (ที่กีซา) โดยส่วนใหญ่เป็นผลงานการสร้างของ ฟาโรห์สเนฟรู (Sneferu) พระราชบิดาของฟาโรห์คูฟูผู้สร้างมหาพีระมิด นำท่านชม พีระมิดโค้ง Bent Pyramid พีระมิดที่สะท้อนถึงความพยายามครั้งแรกของคนโบราณในการสร้างพีระมิดผิวเรียบทรงเหลี่ยมสมบูรณ์แบบ ตัวพีระมิดมีมุมเอียงที่หักชันตรงช่วงครึ่งบน มีผิวหินปูนชั้นนอกหลงเหลืออสมบูรณ์ที่สุดในอียิปต์ และ พีระมิดแดง Red Pyramid พีระมิดทรงเหลี่ยมสมบูรณ์แบบแห่งแรกของโลกที่สร้างสำเร็จที่สร้างขึ้นต่อจากพีระมิดโค้ง โดยสร้างขึ้นจากหินปูนสีแดง 

	[image: Red Pyramid][image: ] 

	
	สมควรแก่เวลานำท่านเดินทางกลับสู่กรุงไคโร

	ค่ำ
	รับประทานอาหารค่ำ ณ ภัตตาคารจีน 

	ที่พัก
	นำท่านเข้าสู่ที่พัก Azal Pyramids หรือเทียบเท่า

	วันที่สี่
	ไคโร – กิซ่า - มหาปิรามิดแห่งกิซ่า - มหาสฟิงซ์ - กิจกรรมขี่อูฐ – พิพิธภัณฑ์
แกรนด์อียิปต์ (GEM)  – ตลาดข่านเอลคาลีลี

	เช้า
	รับประทานอาหารเช้า ณ ห้องอาหารของโรงแรม

	








	นำท่านเดินทางสู่ เมืองกิซ่า (Giza) เมืองใหญ่อันดับ 3 ของประเทศอียิปต์ นำท่านเข้าชม มหาพีระมิดแห่งเมืองกิซ่า (Great Pyramid of Giza) คือ พีระมิดคูฟู (Khufu), พีระมิดคาเฟร (Khafre), พีระมิดเมนคูเร (Menkaure) โดยพีระมิดคูฟู นั้นเป็นพีระมิดที่ใหญ่และเก่าแก่ที่สุดในบรรดามหาพีระมิดแห่งเมืองกิซ่า เป็นที่บรรจุพระบรมศพของกษัตริย์คีออปส์ (Cheops) หรือ ฟาโรห์คูฟู (Khufu) แห่งราชวงศ์ที่ 4 ซึ่งปกครองอาณาจักรอียิปต์เมื่อประมาณกว่า 4,600 ปีมาแล้ว ใช้เวลาก่อสร้างทั้งสิ้นประมาณ 30 ปี และใช้แรงงานกว่าแสนคน ได้รับการยกย่องว่าเป็น 1 ใน 7 สิ่งมหัศจรรย์ของโลกยุคเก่าและเป็นหนึ่งเดียวในสิ่งมหัศจรรย์ยุคเก่าที่ยังคงอยู่ถึงปัจจุบัน จากนั้นนำท่านชมสฟิงซ์ (Sphinx) ที่แกะสลักจากหินธรรมชาติ เป็นการผสมกันระหว่างมนุษย์กับสิงโต ส่วนหัวที่เหมือนมนุษย์นั้น มีสัญลักษณ์ของฟาโรห์อียิปต์แสดงไว้คือมีเคราที่คาง ตรงหน้าผากมีงูแผ่แม่เบี้ยและมีเครื่องประดับรัดเกล้าแบบกษัตริย์ ลำตัวมีลักษณะคล้ายสิงโต *พิเศษ นำท่านขี่อูฐตะลุยทะเลทราย (ค่าขี่อูฐรวมอยู่ในค่าทัวร์แล้ว) **

	[image: Giza pyramid complex - Wikipedia]

	[image: Camel Ride at the Giza Pyramids [4 hrs] Camel Ride Pyramids Egypt][image: Pyramids of Giza Camel Safari | Guided Tours & Transfers] 

	กลางวัน
	รับประทานอาหารกลางวัน ณ ภัตตาคารพื้นเมือง

	บ่าย
	นำท่านเข้าชม พิพิธภัณฑ์แกรนด์อียิปต์ Grand Egyptian Museum GEM คือพิพิธภัณฑ์โบราณคดีในเมืองกีซา ประเทศอียิปต์ โดยเป็นพิพิธภัณฑ์โบราณคดีที่ใหญ่ที่สุดในโลก ตั้งอยู่บนพื้นที่ประมาณ 480,000 ตร.ม. ห่างจากมหาพีระมิดแห่งกีซาราว 2 กิโลเมตร สำหรับจัดแสดงโบราณวัตถุของอารยธรรมอียิปต์โบราณ ซึ่งรวมถึงสิ่งของที่ขุดค้นได้จากหลุมพระศพของฟาโรห์ตุตันคาเมนทั้งชุด ซึ่งหลายชิ้นเป็นการจัดแสดงเป็นครั้งแรก การจัดแสดงนิทรรศการจะครอบคลุมพื้นที่ประมาณหนึ่งในสามของพื้นที่พิพิธภัณฑ์ทั้งหมดที่แสดงโบราณวัตถุราว 100,000 ชิ้น จุดน่าสนใจคือการจัดแสดงครั้งแรกอย่างเต็มรูปแบบของวัตถุโบราณที่ขุดค้นได้จากสุสานฟาโรห์ตุตันคามุน ประกอบด้วยสิ่งของทั้งหมดประมาณ 5,000 ชิ้น และของที่ย้ายจากพิพิธภัณฑ์อียิปต์ในกรุงไคโร พิพิธภัณฑ์ในลักซอร์ มินยา โซฮัก อัสยูต เบนิ ซูเอฟ ฟายุม เดลต้า อเล็กซานเดรีย ชมโลงศพทองคำแท้พร้อมหน้ากากทองคำของฟาโรห์ตุตันคาเมน (Tutankhamun) อันดังก้องโลก และสมบัติส่วนตัวอีกมากมายของพระองค์ อาทิเช่น เตียงบรรทม พัด ของเล่นต่างๆ รถศึกและเก้าอี้ บรรลังก์ทองคํา นอกจากนี้ ท่านยังจะได้ชมสมบัติอันลํ้าค่าอื่นๆ อีกจํานวนมากเช่น แหวน สร้อยข้อมือ สร้อยคอ ฝีมือ ประณีต สิ่งของทั้งหมดล้วนมีอายุเก่าแก่กว่า 3,000 ปี

	[image: ]
[image: Decades in the making, Egypt's Grand Museum opens with a huge spectacle][image: 7 Things You Must See at the Grand Egyptian Museum (GEM) | DailyArt Magazine] 

	
	จากนั้นนำท่านเข้าสู่ย่าน ตลาดข่านเอลคาลีลี (Khan el-Khalili) ตลาดสำคัญทางการค้าขายของพื้นเมืองและสินค้าที่ระลึกที่ใหญ่ที่สุดในกรุงไคโรประเทศอียิปต์ ท่านสามารถเลือกซื้อของพื้นเมืองสวยๆ มากมาย ไม่ว่าจะเป็นขวดน้ำหอมที่ทำด้วยมือ, เครื่องทองรูปพรรณและเพชรพลอยลวดลายแบบอาหรับ, พรม, และของที่ระลึกพื้นเมืองต่างๆ

	[image: ][image: ]

	ค่ำ
	รับประทานอาหารค่ำ ณ ภัตตาคารพื้นเมือง 

	ที่พัก
	นำท่านเข้าสู่ที่พัก Azal Pyramids หรือเทียบเท่า

	วันที่ห้า
	ไคโร - ป้อมปราการไคโร - สุเหร่าแห่งโมฮัมหมัดอาลี - มัสยิดอัมร์ อิบน์ อัล-อัส - ย่านประวัติศาสตร์ Coptic Cairo – พิพิธภัณฑ์สถานแห่งชาติอียิปต์ (NMEC) - สนามบินไคโร

	เช้า
	รับประทานอาหารเช้า ณ ห้องอาหารของโรงแรม 

	
	นำท่านชม ป้อมปราการไคโรซิทาเดล (Cairo Citadel) สร้างขึ้นในปี 1176 โดย กษัตริย์ซาลาดิน โดยใช้หินจากพีรามิดมาสร้างกำแพงเพื่อเป็นป้อมปราการป้องกันประเทศจากสงครามครูเสด ภายนอกป้อมสามารถมองเห็นทิวทัศน์ของกรุงไคโร สุเหร่า พิพิธภัณฑ์ สถานที่สำคัญทางประวัติศาสตร์อีกมากมาย เข้าสู่ภายในนำท่านถ่ายรูป สุเหร่าแห่งโมฮัมหมัดอาลี (The Mohammad Ali Mosque) สร้างขึ้นในปี ค.ศ. 1830 และแล้วเสร็จในปี ค.ศ. 1857 เป็นสุเหร่าที่ใหญ่และสูงที่สุดในกรุงไคโร ตัวอาคารสร้างจากหินอลาบาสเตอร์ (Alabaster)  ตรงกลางเป็นรูปสี่เหลี่ยมมีโดมขนาดใหญ่สูง 52 เมตร เส้นผ่าศูนย์กลาง 21 เมตร ตกแต่งด้วยโคมไฟระย้างดงามตามแบบศิลปะอิสลาม ออกแบบโดยสถาปนิกชาวกรีกในแบบอย่างออตโตมัน หรือตุรกีในปัจจุบัน ภายในมีนาฬิกาบนลานในสุเหร่าซึ่งเป็นของขวัญในการแลกเปลี่ยนกับอนุสาวรีย์ปลายแหลมโอบิลิสก์ของรามเซส ที่ 2 เพื่อสร้างสัมพันธไมตรีระหว่างอียิปต์และฝรั่งเศส 

	[image: Amr ibn Al-A'as Mosque] [image: ] 

	
	แล้วนำท่านชม มัสยิดอัมร์ อิบน์ อัล-อัส (The Mosque of Amr ibn al-As) หนึ่งในมัสยิดที่เก่าแก่ที่สุดตั้งอยู่ในเมืองเก่าไคโร สามารถรองรับผู้มาสักการะได้มากถึง 4,000 คน สร้างขึ้นครั้งแรกในปี ค.ศ.641–642 และยังมีการบูรณะเพิ่มเติมเรื่อยมา ชื่อของมัสยิดตั้งชื่อตามผู้บัญชาการชาวอาหรับ อัมร์ อิบน์ อัล-อัส ที่พิชิตอียิปต์จากชาวโรมันในปี ค.ศ.641   

	
	จากนั้นนำท่านเดินชมย่านประวัติศาสตร์ Coptic Cairo ย่านประวัติศาสตร์เก่าแก่ที่เป็นศูนย์กลางของศาสนาคริสต์นิกายคอปติกในอียิปต์ ถ่ายรูปกับป้อมปราการบาบิโลน ที่สร้างขึ้นเพื่อล้อมรอบย่านคอปติกไคโรแห่งนี้, โบสถ์ยิวเบนเอสรา โบสถ์ยิวที่เก่าแก่ที่สุดในอียิปต์, รวมถึงโบสถ์แขวน โบสถ์คอปติกที่โด่งดังที่สุด โดยสร้างแขวน อยู่บนโครงสร้างซุ้มประตูของป้อมปราการโรมันบาบิโลนโบราณ ตกแต่งด้วยไม้แกะสลักอย่างวิจิตรและภาพไอคอนทางศาสนาที่ล้ำค่า

	[image: ][image: Enjoy the Hanging Church's Facts, History, and Architecture] 

	[image: Fortress of Babylon | The Fortress of Babylon Egypt]

	กลางวัน
	รับประทานอาหารกลางวัน ณ ภัตตาคารพื้นเมือง

	บ่าย
	นําท่านเข้าชม พิพิธภัณฑ์สถานแห่งชาติอียิปต์ (NMEC National Museum of Egyptian Civilization) พิพิธภัณฑ์ระดับโลกแห่งใหม่ของอียิปต์อันเลื่องชื่อ เป็นสถานที่ที่รวมศิลปะวัตถุโบราณมากมายที่สุด ให้ท่านย้อนเวลาผ่านอารยธรรมอียิปต์ตั้งแต่ยุคก่อนประวัติศาสตร์ ยุคฟาโรห์ ยุคกรีก-โรมัน ยุคคอปติก (คริสต์) ยุคอิสลาม มาจนถึงยุคอียิปต์ร่วมสมัย รวมถึงมีกรจัดแสดงมัมมี่ของกษัตริย์และราชินีรวม 22 พระองค์ (ฟาโรห์ 18 พระองค์ และพระราชินี 4 พระองค์) รวมถึง ฟาโรห์ราเมเซสที่ 2 ผู้ยิ่งใหญ่, ฟาโรห์เซติที่ 1 และพระนางฮัตเชปซุต ฟาโรห์หญิงองค์แรก โดยแต่ละพระองค์จะจัดแสดงควบคู่กับโลงพระศพโบราณและประวัติอย่างสมพระเกียรติ
**พิเศษนำท่านเข้าชมห้องมัมมี่ของพระมหากษัตริย์ทั้ง 11 พระองค์**

	[image: ]

	[image: The National Museum of Egyptian Civilization Historical Tour] [image: The National Museum of Egyptian Civilization | GAT Tours] 

	15.00 น.
	จากนั้นให้ท่านเตรียมตัวเดินทางเดินทางสู่สนามบินไคโร

	20.05 น.
	ออกเดินทางจากสนามบินไคโร โดยสายการบิน Emirates เที่ยวบินที่ EK 924

	วันที่หก
	ดูไบ - สนามบินสุวรรณภูมิ

	00.40 น.
	เดินทางถึงสนามบินดูไบ ให้ท่านรอเปลี่ยนเครื่อง

	03.50 น.
	ออกเดินทางจากสนามบินดูไบ โดยสายการบิน Emirates เที่ยวบิน EK 376

	13.30  น.
	เดินทางถึงสนามบินสุวรรณภูมิโดยสวัสดิภาพ.














อัตราค่าบริการและเงื่อนไขรายการท่องเที่ยว
	กําหนดวันเดินทาง
	ผู้ใหญ่พัก 2-3 ท่าน
ท่านละ
	พักเดี่ยว
เพิ่มท่านละ
	ราคาทัวร์กรณีมีตั๋วเครื่องบินแล้ว 
(Join Land) 
	ราคาเด็กอายุไม่เกิน 11 ขวบ พักกับผู้ใหญ่ 
2 ท่าน 
(ไม่เสริมเตียง)

	9-14 ต.ค.69
	48,800
	6,900
	27,900
	40,900

	17-22 ต.ค.69
	48,800
	6,900
	27,900
	40,900

	12-17 พ.ย.69
	48,800
	6,900
	27,900
	40,900

	26 พ.ย. - 1 ธ.ค.69
	48,800
	6,900
	27,900
	40,900

	5-10 ธ.ค.69
	48,800
	6,900
	27,900
	40,900

	10-15 ธ.ค.69
	48,800
	6,900
	27,900
	40,900

	วีซ่าอียิปต์ใช้เวลาในการพิจารณาประมาณ 35-45 วัน

	ราคาทัวร์ข้างต้นยังไม่รวมค่าทิปมัคคุเทศก์ท้องถิ่นและคนขับรถรวม  35 USD/ท่าน/ทริป
ราคาทัวร์ข้างต้นยังไม่รวมค่าทิปหัวหน้าทัวร์จากเมืองไทย 18 USD/ท่าน/ทริป


***โปรแกรมอาจจะมีการปรับเปลี่ยนตามความเหมาะสมของสภาพอากาศและฤดูกาล***

